รัฐบาลไทย-ข่าวทำเนียบรัฐบาล-ผู้ว่าฯ นครพนม ปลุก Passion คนมหาดไทย นำทีมนายอำเภอ-ปลัดอำเภอลงพื้นที่ขับเคลื่อน "หมู่บ้านยั่งยืน (Sustainable Village)" เข้าถึงประชาชนด้วยหัวใจบำบัดทุกข์ บำรุงสุข
วันเสาร์ที่ 17 มิถุนายน 2566
17/06/2566
ผู้ว่าฯ นครพนม ปลุก Passion คนมหาดไทย นําทีมนายอําเภอ-ปลัดอําเภอลงพื้นที่ขับเคลื่อน "หมู่บ้านยั่งยืน (Sustainable Village)" เข้าถึงประชาชนด้วยหัวใจบําบัดทุกข์ บํารุงสุข
ผู้ว่าฯ นครพนม ปลุก Passion คนมหาดไทย นําทีมนายอําเภอ-ปลัดอําเภอลงพื้นที่ขับเคลื่อน "หมู่บ้านยั่งยืน (Sustainable Village)" เข้าถึงประชาชนด้วยหัวใจบําบัดทุกข์ บํารุงสุข
วันนี้ (17 มิ.ย. 66) เวลา 13.00 น. นายวันชัย จันทร์พร ผู้ว่าราชการจังหวัดนครพนม นําคณะหัวหน้าส่วนราชการร่วมประชุมซักซ้อมแนวทางการปฏิบัติงานตามอํานาจหน้าที่ให้กับนายอําเภอเรณูนคร และปลัดอําเภอเรณูนคร ในการขับเคลื่อนโครงการ "หมู่บ้านยั่งยืน (Sustainable Village)" พร้อมลงพื้นที่เสริมสร้างพลังความเป็นคนมหาดไทยในบทบาทหน้าที่ของปลัดอําเภอผู้ประสานงานประจําตําบล โดยมีกํานัน ผู้ใหญ่บ้าน คณะกรรมการหมู่บ้าน (กม.) ร่วมลงพื้นที่ ณ บ้านนาบัว หมู่ที่ 5 ตําบลโคกหินแฮ่ อําเภอเรณูนคร จังหวัดนครพนม
นายวันชัย จันทร์พร ผู้ว่าราชการจังหวัดนครพนม กล่าวว่า โครงการ "หมู่บ้านยั่งยืน (Sustainable Village)" เป็นโครงการตามพระดําริสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา พี่กระทรวงมหาดไทยขอรับพระราชทานมาเป็นแนวทางการดําเนินงานเพื่อบําบัดทุกข์ บํารุงสุขให้กับพี่น้องประชาชนในทุกพื้นที่ อันเป็นหน้าที่ที่สําคัญที่สุดของการเป็นคนมหาดไทย คือ การทําให้พี่น้องประชาชนคนไทยมีคุณภาพชีวิตที่ดีอย่างยั่งยืน โดยมี "ทีมอําเภอ" มีนายอําเภอเป็นผู้นําการบูรณาการ และมีปลัดอําเภอเป็นผู้นําทีมในระดับตําบล โดยกระทรวงมหาดไทยได้เน้นย้ําให้จังหวัดนครพนมเร่งสร้างการรับรู้ความเข้าใจถึงการทําหน้าที่ของปลัดอําเภอผู้เป็น "ผู้ช่วยนายอําเภอ" ในการบําบัดทุกข์ บํารุงสุขให้กับพี่น้องประชาชน เป็นผู้นําทีมการแก้ไขปัญหาและทํางานให้กับพื้นที่ มีทีมข้าราชการ กํานัน ผู้ใหญ่บ้าน ผู้บริหารองค์กรปกครองส่วนท้องถิ่น และคณะกรรมการหมู่บ้าน เป็นทีมงานของปลัดอําเภอ
"การลงพื้นที่ในวันนี้เป็นความมุ่งมั่นตั้งใจของจังหวัดนครพนมในการกระตุ้น Passion ปลุกความเป็นคนมหาดไทยให้กับปลัดอําเภอผู้ประสานงานประจําตําบล ซึ่งเป็นผู้นําทีมตําบล (T-CAST) และทีมหมู่บ้าน (V-CAST) นําทีมกํานัน ผู้ใหญ่บ้าน บูรณาการความร่วมมือกับผู้บริหารองค์กรปกครองส่วนท้องถิ่น และ 7 ภาคีเครือข่าย ทั้งภาคราชการ ภาคผู้นําศาสนา ภาควิชาการ ภาคเอกชน ภาคประชาสังคม ภาคประชาชน และภาคสื่อสารมวลชน ให้กลายเป็น "ทีมงานแห่งความยั่งยืน" พัฒนาคุณภาพชีวิตของประชาชนในทุกหมู่บ้าน โดยพิจารณานําสภาพปัญหา 5 มิติ ในฐานข้อมูล ThaiQM ซึ่งได้แก่ ปัญหาด้านที่อยู่อาศัย การศึกษา รายได้ การเข้าถึงบริการภาครัฐ และการสาธารณสุข รวมถึงปัญหาความเดือดร้อนของประชาชนทุกเรื่อง และพุ่งเป้าการให้ความช่วยเหลือกลุ่มเปราะบางในพื้นที่ โดยใช้กลไกคณะกรรมการหมู่บ้าน (กม.) และการมีส่วนร่วมของประชาชนคนในคุ้ม ในหมู่บ้าน เป็นหลัก พร้อมดําเนินกิจกรรมสร้างความมั่นคงทางอาหาร ลดรายจ่ายในครัวเรือนตามพระราชดําริสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี "บ้านนี้มีรัก ปลูกผักกินเอง" และเสริมสร้างความรักความสามัคคี รู้จักแบ่งปัน ในหมู่บ้านชุมชน "ทางนี้มีผล ผู้คนรักกัน" เป็นการส่งเสริมให้เกิดการพัฒนาที่ยั่งยืนในหมู่บ้าน ชุมชน รวมไปถึงการส่งเสริมให้มีการบริหารจัดการขยะตั้งแต่ต้นทาง คือ ครัวเรือน มีการจัดทําถังขยะเปียกลดโลกร้อน และในชุมชนมีการถ่ายทอด สืบสานส่งต่อขนบ ธรรมเนียม ประเพณี ศิลปวัฒนธรรมของพื้นที่ไปยังเด็กและเยาวชนคนรุ่นต่อไป" นายวันชัย ฯ กล่าวเน้นย้ํา
นายวันชัย จันทร์พร ผู้ว่าราชการจังหวัดนครพนม กล่าวเพิ่มเติมว่า ในการลงพื้นที่วันนี้ ยังได้มีการประชาสัมพันธ์สร้างการรับรู้การใช้งานแอปพลิเคชั่น ThaiD (ไทยดี) ให้ประชาชนในพื้นที่ได้รับทราบ และดาวน์โหลดไว้ใช้งาน อันจะเป็นการอํานวยความสะดวก ลดค่าใช้จ่ายให้กับประชาชนในการดําเนินธุรกรรมภาครัฐ พร้อมทั้งได้เน้นย้ํากับพี่น้องประชาชนทุกครัวเรือน ให้เห็นนายอําเภอ ปลัดอําเภอ ตลอดจนข้าราชการทุกคนเป็นเหมือนญาติพี่น้องที่พร้อมจะดูแลช่วยเหลือพี่น้องประชาชนทุกคน ในทุกโอกาส เพราะพี่น้องประชาชนทุกคนเป็นญาติผู้ใหญ่ของข้าราชการ และข้าราชการคือผู้ใช้เงินภาษีของประชาชนเป็นเงินเดือน ที่พร้อมจะทํางานรับใช้ประชาชนตลอด 24 ชั่วโมง และยึดประชาชนเป็นหัวใจการทํางาน